CELEX: 32019D1202
Language: hr
Date: 2019-07-12 00:00:00
Title: Provedbena odluka Komisije (EU) 2019/1202 оd 12. srpnja 2019. o usklađenim normama za opremu i zaštitne sustave namijenjene za uporabu u potencijalno eksplozivnim atmosferama koje su izrađene radi potpore Direktivi 2014/34/EU Europskog parlamenta i Vijeća

15.7.2019   
               
               
                  HR
               
               
                  Službeni list Europske unije
               
               
                  L 189/71
               
            
         PROVEDBENA ODLUKA KOMISIJE (EU) 2019/1202
         оd 12. srpnja 2019.
         o usklađenim normama za opremu i zaštitne sustave namijenjene za uporabu u potencijalno eksplozivnim atmosferama koje su izrađene radi potpore Direktivi 2014/34/EU Europskog parlamenta i Vijeća
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EU) br. 1025/2012 Europskog parlamenta i Vijeća od 25. listopada 2012. o europskoj normizaciji, o izmjeni direktiva Vijeća 89/686/EEZ i 93/15/EEZ i direktiva 94/9/EZ, 94/25/EZ, 95/16/EZ, 97/23/EZ, 98/34/EZ, 2004/22/EZ, 2007/23/EZ, 2009/23/EZ i 2009/105/EZ Europskog parlamenta i Vijeća te o stavljanju izvan snage Odluke Vijeća 87/95/EEZ i Odluke br. 1673/2006/EZ Europskog parlamenta i Vijeća (1), a posebno njezin članak 10. stavak 6.,
         budući da:
         
                     (1)
                  
                  
                     U skladu s člankom 12. Direktive 2014/34/EU Europskog parlamenta i Vijeća (2) za proizvode koji su u skladu s usklađenim normama ili dijelom usklađenih normi na koje su pozivanja objavljena u Službenom listu Europske unije pretpostavlja se da su u skladu s bitnim zdravstvenim i sigurnosnim zahtjevima iz Priloga II. koji su obuhvaćeni tim normama ili dijelovima tih normi.
                  
               
                     (2)
                  
                  
                     Komisija je dopisom BC/CEN/46-92 – BC/CLC/05-92 od 12. prosinca 1994. podnijela zahtjev CEN-u i CENELEC-u za izradu i reviziju usklađenih normi radi potpore Direktivi 94/9/EZ Europskog parlamenta i Vijeća (3). Ta je direktiva zamijenjena Direktivom 2014/34/EU bez mijenjanja bitnih zdravstvenih i sigurnosnih zahtjeva iz Priloga II. Direktivi 94/9/EZ.
                  
               
                     (3)
                  
                  
                     Od CEN-a i CENELEC-a posebice je zatraženo da izrade normu o projektiranju i ispitivanju opreme za uporabu u potencijalno eksplozivnim atmosferama – 0. dio: opći uvjeti, kako je navedeno u poglavlju I.1 programa za normizaciju dogovorenog između CEN-a, CENELEC-a i Komisije te priloženo zahtjevu BC/CEN/46-92 – BC/CLC/05-92. Od CEN-a i CENELEC-a zatraženo je i da revidiraju postojeće norme radi njihova usklađivanja s bitnim zdravstvenim i sigurnosnim zahtjevima iz Direktive 94/9/EZ.
                  
               
                     (4)
                  
                  
                     Na temelju zahtjeva BC/CEN/46-92 – BC/CLC/05-92 CENELEC je revidirao normu „EN 60079-0:2012 + A11:2013 Eksplozivne atmosfere – 0. dio: Oprema – Opći uvjeti (IEC 60079-0:2011, preinačena + IS1:2013)”. Zbog te je revizije CENELEC podnio Komisiji normu „EN IEC 60079-0:2018: Eksplozivne atmosfere – 0. dio: Oprema – Opći uvjeti (IEC 60079-0:2017)”.
                  
               
                     (5)
                  
                  
                     Komisija je zajedno s CENELEC-om procijenila je li norma „EN IEC 60079-0:2018”, koju je CENELEC izradio, u skladu sa zahtjevom BC/CEN/46-92 – BC/CLC/05-92.
                  
               
                     (6)
                  
                  
                     Norma „EN IEC 60079-0:2018” ispunjava zahtjeve koji se njome trebaju obuhvatiti i koji su utvrđeni u Prilogu II Direktivi 2014/34/EU. Stoga je upućivanje na tu normu primjereno objaviti u Službenom listu Europske unije.
                  
               
                     (7)
                  
                  
                     Norma „EN IEC 60079-0:2018” zamjenjuje normu „EN 60079-0:2012”. Stoga je iz Službenog lista Europske unije potrebno povući upućivanje na normu „EN 60079-0:2012”. Kako bi se proizvođačima osiguralo dovoljno vremena da se pripreme za primjenu revidirane norme, potrebno je odgoditi povlačenje upućivanja na normu „EN 60079-0:2012”.
                  
               
                     (8)
                  
                  
                     Sukladnost s usklađenom normom stvara pretpostavku o sukladnosti s odgovarajućim temeljnim zahtjevima iz zakonodavstva Unije o usklađivanju od datuma objave upućivanja na takvu normu u Službenom listu Europske unije. Ova bi Odluka stoga trebala stupiti na snagu na datum objave,
                  
               DONIJELA JE OVU ODLUKU:
         
            Članak 1.
            Upućivanje na usklađenu normu „EN IEC 60079-0:2018 Eksplozivne atmosfere – 0. dio: Oprema – Opći zahtjevi (IEC 60079-0:2017)” izrađenu radi potpore Direktivi 2014/34/EU objavljuje se u Službenom listu Europske unije.
         
         
            Članak 2.
            Upućivanje na usklađenu normu „EN 60079-0:2012 + A11:2013 Eksplozivne atmosfere – 0. dio: Oprema – Opći zahtjevi (IEC 60079-0:2011, preinačena + IS1:2013)” izrađenu radi potpore Direktivi 2014/34/EU povlači se iz Službenog lista Europske unije od 6. srpnja 2021.
         
         
            Članak 3.
            Ova Odluka stupa na snagu na dan objave u Službenom listu Europske unije.
         
         
            Sastavljeno u Bruxellesu 12. srpnja 2019.
            
               
                  Za Komisiju
               
               
                  Predsjednik
               
               Jean-Claude JUNCKER
            
         
         
            (1)  SL L 316, 14.11.2012, str. 12.
         
         
            (2)  Direktiva 2014/34/EU Europskog parlamenta i Vijeća od 26. veljače 2014. o usklađivanju zakonodavstava država članica u odnosu na opremu i zaštitne sustave namijenjene za uporabu u potencijalno eksplozivnim atmosferama (SL L 96, 29.3.2014., str. 309.)
         
            (3)  Direktiva 94/9/EZ Europskog parlamenta i Vijeća od 23. ožujka 1994. o usklađivanju zakonodavstava država članica u odnosu na opremu i zaštitne sustave namijenjene za uporabu u potencijalno eksplozivnim atmosferama (SL L 100, 19.4.1994., str. 1.).